text:
Iburengerazuba: Basanga kuzirikana intwari byakajyane no kuzireberaho
Imbyino zaranze ibirori  Bakoze umutambagiro bafite amafoto y’intwari z’inyange Abaturage bo mu Turere dutandukanye tw’Intara y’Iburengerazuba basanga kuzirikana intwari bigomba More...
Rulindo: Mu cyumweru cyahariwe intwari abaturage Basabwe kutaba ibigwari.
Abaturage mu rugendo rwo kuzirikana ubutwari bw’abanyarwanda Tariki 22/01/2016 hatangijwe Icyumweru cyahariwe ibikorwa by’indashyikirwa by’intwari z’uRwanda, ku rwego rw’Akarere More...
Nyamagabe: Abatuye inkambi ya Kigeme barasabwa kwirinda amacakubiri
Minisitiri w’ibiza no gucyura impunzi, ubwo yasuraga abatuye inkambi ya Kigeme, yabasabye kwirinda amacakubiri bagashyira hamwe, kuko asenya ntiyubake. Mu biganiro minisitiri w’ibiza no gucyura impunzi More...
Gicumbi – Abaturage bashima ikinyabupfura cyaranze inkotanyi mu gihe cyo kubohoza igihugu
Siboyintore Evariste atanga ubuhamya bw’uburyo yabanye n’inkotanyi Mu gihe cy’intamabara yo kubohoza u Rwanda abaturage bo mu karere ka Gicumbi bashima imyitwarire y’inkotanyi kuko zaranzwe More...
Ngororero: Abaturage ngo bashimishijwe nuko bibohoye amacakubiri
Mu gihe abanyarwanda bakishimira isabukuru y’imyaka 21 ishize ingabo zahoze ari iza FPR Inkotanyi zibohoye igihugu, abo mu karere ka Ngororero bishimiye ko uko imyaka igenda ishira ariko bibohora ingoyi y’amacakubiri More...
Kamonyi: Barishimira iterambere bagezeho nyuma y’imyaka 21 abanyarwanda bibohoye
Ibirori byo kwizihiza isabukuru y’imyaka 21 abanyarwanda bibohoye, ku rwego rw’akarere abayobozi bifatanyije n’abaturage b’umudugudu wa Kiranzi, akagari ka Kidahwe, ho mu murenge More...
Ntawabona amagambo yo gushimira inkotanyi zabohoye u Rwanda-Izabiriza
Ubwo mu Murenge wa Ngoma ho mu Karere ka Huye bizihizaga isabukuru y’imyaka 21 u Rwanda rumaze rubohowe, Jeanne Izabiriza, umunyamabanga nshingwabikorwa w’Intara y’amajyepfo, na we utuye More...
Nyabihu: Kuva abatsinze urw’amasasu bahari, bizeye kuzafatanya nabo bakibohora burundu ku bukene
Abaturage bo mu karere ka Nyabihu bavuga ko nyuma y’uko ingabo za RDF, zibohoye u Rwanda hagahagarikwa Jenoside yakorerwaga Abatutsi, kuri ubu urugamba rw’amasasu rwarangiye hakaba hasigaye urwo kurwanya More...
Ruhango: Igihe nk’iki kijye kiba umwanya wo kwibuka abamennye amaroso yabo-Min Ndimubanzi
Umunyamabanga wa Leta uhoraho muri minisiteri y’ubuzima Dr. Ndimubanzi Patrick, yasabye abitabiriye umuhango wo kwizihiza umunsi wo kwibohora ku nshuro ya 21 tariki ya 04/07/2015, ko ibyakozwe ari byinshi More...
Gatsibo: Barishimira iterambere bamaze kugeraho nyuma y’imyaka 21 yo kwibohora
Abatwara abantu n’ibintu kuri moto nabo bari bitabiriye uyu muhango Tariki ya 4 Nyakanga buri mwaka, ni umunsi u Rwanda rwizihiza umunsi mukuru wo kwibohora. Nyuma y’imyaka 21 u Rwanda rubohowe n’Ingabo More...


c: text/html

text:
Umuhanzi w’Umunyarwanda Ndikumana David Diyen w’imyaka 26, ari gutunganyirizwa amashusho y’indirimbo ye nshya yise “Let Them Talk” na Studio ikomeye muri Miami yitwa Regulus Films Ent, azaba arenze aya “Habibi” ya The Ben.
Iyi Studio initwa izina rya Miami Video Production yakoranye n’abahanzi b’ibyamamare muri Leta Zunze Ubumwe z’Amerika barimo umuraperi Buster Rhymes, DMX, Gucci Mane, Joe Squires n’abandii.
David Diyen, watangiye umuziki mu mwaka wa 2006 ntaramamara cyane mu Rwanda, ariko avuga ko uy 2017 ari wo we wo kugeza umuziki nyarwanda ku ruhando mpuzamahanga.
Mu kiganiro yagiranye n’Ikinyamakuru Izubarirashe.rw, David Diyen avuga ko yakunze cyane amashusho y’indirimbo Habibi ya The Ben bityo akiyemeza gukora ari ku rwego rwo hejuru cyane, bituma ajya gukorera muri Studio ikomeye.
Umva indirimbo Wake up Africa ya David Diyen
Yagize ati “Icyanteye gukorera muri Studio ihambaye ya hano muri USA ni uko numvaga nshaka gukora videwo iri ku rwego abahanzi b’Abanyarwanda batarageraho. Kugeza ubu nemer ako The Ben yakoze Habibi neza kandi ndabimwubahira we hamwe na ba Cedru bayitunganyije.”
Iyi ndirimbo “Let Them Talk” yatunganyijwe mu majwi na Pastor P wo mu Rwanda, hamwe
na John Zebrey uba muri America.
Yifuza ko izaza irenze Habibi ya The Ben…
Diyen avuga ko yizeye ko izasohoka iri ku rwego rwo hejuru , ku buryo anavuga ko izaba iruta Habibi ya The Ben nk’uko yari yabyifuje mbere.
Agira ati “Nkimara kubona Habibi ya The Ben nagize ishyari ryiza, niyo mpamvu nshaka gukora video iyirenze nyuma wenda The Ben nawe nsanzwe nemeraho ubuhanga wenda azakora iyo bwabaga video izakurikiraho ibe iryoshye cyane kurushaho maze dufatanye twese mu kuzamura ibendera ry’u Rwanda mu mahanga.”
Diyen akora umuziki uri mu njyana ya Hip-Hop na Afrobeat. Iyi njyana ya Afrobeat niyo David Diyen avuga ko ari yo njyana agiye gushyiramo imbaraga, kuko yifuza gukora umuziki utuma abantu bishima, bakabyina.
Diyen azwi ku zindi ndirimbo nka Wake Up Africa, Impanda Mixtape na Gushipinga Mixtape.
Diyen muri 2016, yakoze igikorwa cy’urukundo mu karere ka Kamembe, afatanyije n’ubuyobozi bwa DASO n’Umurenge wa Gashonga aha iminsi mikuru abana bo mu muhanda 136, hatanzwe amafaranga y’amanyarwanda agera ku bihumbi Magana ane.
Reba hano indirimbo zakozwe na Regulus Films
Regulus Films behind the scene with Buster Rhymes | Miami video production | Video production
DMX YA DIG | Regulus Films | Street Cinema | powered by Zec+
Kuva yatangira umuziki, uyu muhanzi David Diyen avuga ko atigeze ashyiramo imbaraga nyinshi ngo awugeze kure, ariko ko gukorana n’iyi nzu ya Regulus Films nibura bizatuma impano ye igera kure.
Avuga ko 2017, ahereye kuri iyi ndirimbo “Let Them Talk” ateganya kurushaho gukora cyane Abanyarwanda bakamenya umuziki we, ndetse no muri Amerika.
Muri Gicurasi, David Diyen arateganya gusohora indi ndirimbo yitwa Tonight.
Dore Amwe mu mafoto yafashwe hafatwa amashusho y’iyi ndirimbo “Let Them Talk”

robotstxt: allowed

filter: keep


text:
KUBA UMUKRISTO MUZIMA UTARIHO IKIZINGA. Pasitori NDAYIZEYE ISAIE
2 Petero 1 : 1-11 Simoni Petero imbata ya Yesu Kristo n’intumwa ye, ndabandikiye mwebwe abagabanye kwizera kw’igiciro cyinshi guhwanye n’ukwacu muguheshejwe no gukiranuka kwa Yesu Kristo ariwe Mana yacu n’Umukiza. 2 Ubuntu n’amahoro bigwire muri mwe mubiheshwa no kumenya Imana na Yesu Umwami wacu 3 kuko imbaraga z’Ubumana bwayo zatugabiye ibintu byose bizana ubugingo no kubaha Imana tubuheshejwe no kumenya neza uwaduhamagarishije ubwiza bwe n’ingeso ze nziza. Ibyo nibyo byatumye aduha ibyo yasezeranije by’igiciro cyinshi bikomeye cyane kugira ngo bibatere gufatanya na kamere y’Imana mumaze guhunga no gukira kononekara kwazanywe mu isi no kwifuza. 5 ibyo abe aribyo bituna mugira umwete wose kwizera mukongereho ingeso nziza , ingeso nziza muzongereho kumenya, kumebya mukongereho kwirinda, kwirinda mukongereho kubaha Imana, kubaha Imana mukongereho gukunda benedata, gukunda benedata mukongereho urukundo.8 Kuko ibyo nibiba muri mwe bikabagwiriramo bizatuma mutaba abanyabute cyangwa ingumba kubyo kumenya neza Umwami wacu Yesu Kristo. 9 Kandi rero utagira ibyo aba ari impumyi ireba hafi gusa akibagirwa yuko yejejweho ibyaha bye baya kera....10-11...
2 Petero 3:9 Umwami Imana ntitinza isezerano ryayo nkuko bamwe batekereza yuko iritinza. Ahubwo itwihanganira idashaka ko hagira n’umwe urimbuka ahubwo ishaka ko bose bihana.
Petero yandikira abantu yabandikiye amagambo meza. Akenshi iyo abantu twumva ngo Umwami Imana ntatinza isezerano twibwira ko ari aya masezerano asanzwe yaduhaye nyamara Petero yavugaga isezerano ry’ubwami bw’ijuru.
Arababwira ati ubwo mutegereje ibyo mukwiye guhora mwiboneza kugirango atazasanga turiho umugayo.
Petero yabibukije uburyo bahamagawe n’imbaraga Imana yakoresheje kugirango bahamagarwe.
Muri iki gihe hateye indwara nyinshi ku buryo abantu benshi bagenda nyamara mwakwicara mukaganira ugasanga yarashize, uko niko n’abantu benshi bari mu Itorero nyamara barashize ari akuka gusa gatera.
Ibintu 3 dukunda kwibeshyaho ndetse abantu bakabyihishamo bibwira ko ari abakristo bazima :
Igihe umuntu amaze mu Itorero. Ibi akenshi abantu babyibeshyaho bakibwira ko umuntu ari muzima. Hari igihe tumara igihe mu Itorero ariko tutararinze ibyo kwizerwa.
Imirimo myinshi dukora mu nzu y’Imana. Iyi nayo si indicateur twareberaho kugirango twibwire ko umuntu ari umukristo muzima, nyamara sibyo. Bibliya ivuga ko ku munsi w’urubanza hari abazavuga ngo twirukanye abadaimoni mu izina rya Yesu nyamara we akababwira ko atabamenye.
Ubumenyi bwinshi dufite mu by’Imana. Ikibazo si ukwemeza abantu no kubivuga cyane ahubwo icyangombwa n’uburyo ibyo wamenye byaguhinduye.
Ibi byose kuba bigaragara ku muntu sibyo bisobanura ko umuntu ari umukristo w’ukuri ahubwo reka turebere hamwe ibigaragaza umukristo muzima :
Kwizera
Ingeso nziza
Kumenya Imana
Kwirinda
Kwihangana
Kubaha Imana
Gukunda benedata
Urukundo
Ibyishimo
Amahoro
Kugira neza
Kugwa neza
Impamvu ikintu ufite kigira agaciro biterwa n’uwakiguhaye ndetse n’umumaro icyo kintu kikumariye.
Ibi bintu twabihawe n’imbaraga z’Ubumana nicyo gituma ari ibintu bikomeye. Ibi bintu bizana ubugingo bikerekana ko ari iby’igiciro, bituma tumenya Umwami wacu Yesu ndetse bigatuma tudasitara.
Uko tugenda tubigira muri twebwe bigwiriye bituma tudasitara, bizatuma mutaba abanyabute cyangwa ingumba kubyo kumenya neza Umwami wacu Yesu Kristo.
- KWIZERA: nicyo kintu cya mbere twebwe abanyamahanga twari dukeneye kugirango tumenye Yesu neza, kuko twabagaho tudafite Imana Rurema turi kure y’amasezerano. Kuko na Yesu ahura mbere n’umunyamahanga yamubwiye ko iby’abana atabiha imbwa.
Kwizera bituma tureka ibintu byose, tukirengagiza ikintu cyose nubwo cyaba kidufitiye inyungu nyinshi iyo bitarimo kubaha Imana.
Ikibazo dufite uyu munsi nuko hari abantu baryamye cyangwa bubaraye ku bintu bazi neza ko bitarimo kubaha Imana kubera kutagira kwizera. Kubwo kubura kwizera abantu bakomeza kuza mu nzu y’Imana ariko ntibareke ibyaha kubera inyungu babona muri ibyo byaha.
Kwizera gutuma n’imbere y’ibintu tubona bikomeye dukomeza kubona Imana. Abatasi 12 bageze i Kanani babonye ibintu bifatika bibereka ko kiriya gihugu batazakibona ariko kwizera niko kwatumye Kalebu abwira abantu ngo nukuri niko biri ariko niba Imana itwishimira izakiduha.
Kwizera gutuma tubona umugambi w’Imana wihishe inyuma y’ibyo tubona none.
Hari abantu bafite kwizera nk’uk’umugaragu wa Elisa, yabonye ingabo zabateye z’abasiriya agira ubwoba nyamara Elisa we yabonye izindi ngabo ziri nyuma ya za zindi z’abasiriya.
INGESO NZIZA: Kwizera mukongereho Ingeso nziza. Agakiza iyo kageze mu muntu kamutegeka kwitwara uko gashaka. Impamvu abantu benshi batagira ingeso nziza muri bo nuko nta gakiza kari muribo ngo kabahindure.
Abantu usanga bari mu nzu y’Imana ariko ingeso mbi zo mu miryango yabo bakizifite ariko agakiza niko kabasha kubahindura.
Abantu bo muri Antiyokiya babonye intumwa za Yesu barebye ingeso zabo baravuga bati aba ni aba Kristo.
- KWIRINDA : Ingeso nziza tuzongereho kwirinda. Umuntu arinda ibyo afite. Kwirinda bituma umuntu avuga oya ku bintu bitubahisha Yesu. Uwamenya agaciro k’agakiza twahawe gahwanywa n’amagara y’Imana ubwayo, yakarinda bikomeye. Dukwiye kwirinda kubyo tuvuga n’ibyo dutekereza n’ibyo dukora.
Ingaruka zo kutirinda ni izi :
Kugwa (uba ubizi unasaba ubufasha), - Kuyoba (kuba mu mwijima ntunabimenye), - Guhaba (kugwa ukabimenya ukarenzaho).
KWIHANGANA : Ni uguturiza mu kibazo kigutinzeho nta gusakuza utegereje gutabarwa. Yobu we yavuze ko nubwo Imana yamwica azapfa akiyiringiye.
IBYISHIMO : Bitandukanye n’umunezero kuko wo tuwugira bitewe n’ibyiza twabonye. Iyo ubonye promotion ku kazi ugira umunezero ariko nyuma gato ukabona ayo bakongeje atari gutuma ubasha gukemura ibibazo, bityo umunezero ukabura. Ariko kwishima byo, ni impano y’Imana duheshwa no kwizera, ntiguterwa n’ugutunganirwa kwacu.
Umusore umwe yakundanye n’umukobwa w’ikinege ukomoka mu muryango ukize, Sebukwe arabashyigikira abaha inzu, imodoka n’ibindi. Ku munsi w’ubukwe umusore afata ijambo ryo gushima umubyeyi, yivugira gusa ibyo yabahaye nko gushyigikira urugo rushya. Batunguwe no kubona Sebukwe arira kandi arizwa n’umubabaro. Icyari kimubabaje kwari ukumva umukwe we amushimira ibintu kandi igikomeye yari yatanze ari umukobwa we w’ikinege.
Birababaje ko kuri benshi, ibiva mu kuboko kw’Imana nk’ubutunzi aribyo bibashishikaza kurenza agakiza bahawe gahwanywa n’amagara y’Imana ubwayo !
Ayi Mana y’ukuri, komeza kunyobora, urancishe mu nzira yo gukora ibyo ushaka...
Imana idushoboze kuba abakristo b’ukuri !
Pastor Isaie


text:
Urakoze cyane kutwereka icyo Bible ivuga kuli the Future.Abantu hafi ya bose bakeka ko ubuzima ari ifaranga.Nta na limwe batekereza kuli Resurrection (umuzuko) imana yadusezeranije.Ibyo bizaba k'umunsi w'imperuka wegereje nkuko YESU yabivuze muli Yohana 6:40. Imana izabanza irimbure abantu bose bibera mu byisi gusa,kuko ibafata nk'abanzi bayo.Byisomere muli Yakobo 4:4 na Yeremiya 25:33. Biriya bavuga ngo Kanaka yitabye imana ni ikinyoma.Upfuye yiberaga gusa mu byisi,biba birangiye kuko aba atazazuka ku munsi wa nyuma.
BYIMBWA Aloys - 11/01/2017 saa 10:49


text:
Jul 01, 2016 Cyiza Theogene Ubusesenguzi 0
Ni mu gikorwa cyo kwibuka ndetse no gushyira indabo ku rwibutso rwa Jenoside yakorewe abatutsi rwubatswe mu itorero ry’akarere ka Kicukiro Paruwasi ya Kicukiro Sheli, cyabaye uyu munsi tariki ya mbere Nyakanga 2016.
Ubwo yahabwaga umwanya wo kugeza ijambo ry’Imana ku bitabiriye iki gikorwa,Umuvugizi wungirije mu itorero rya ADEPR,Reverand Pasiteri Tom Rwagasana yaje gutangaza amagambo asa n’ayateye uwari aho wese gutekereza cyane aho yagize ati:“Kwibuka twabikunda tutabikunda tuzabikora.”
Ku bigaragarira amaso ibi yabitewe nuko umubare w’abitabiriye iki gikorwa wasaga n’udasamaje ugendeye ku bwitabire busanzwe bumenyerewe kuri uyu mudugudu wa ADEPR Kicukiro Sheli mu gihe habaye ibindi bikorwa nk’ibitaramo ndetse n’amateraniro asanzwe nkuko na bamwe mu bayobozi bo kuri iri torero bagiye babikomozaho.
ISANGE.COM mu rwego rwo kumenya ukuri kuri ibi byavuzwe n’umuvugizi wungirije mu itorero rya ADEPR Pasiteri Tom Rwagasana,twamwegereye maze tumubaza impamvu yamuteye kuvuga kuriya,dore ko benshi bari batangiye gutekereza ko yaba ari impamvu y’uko bamwe mu bakristo ba ADEPR baba batumva kimwe iyi gahunda,maze nawe adutangariza atya:“Iyo tuvuze dutya ntago aba ari ugushyira itegeko ku bakristo ba ADEPR,ahubwo twabivuze dushaka kumvikanisha ko ushobora kutitabira ibikorwa byo kwibuka muri ADEPR,ukabyitabira mu kagari mu murenge ndetse no mu zindi nzego z’ibanze za Leta.”Yongeraho ko uretse no kuba ari gahunda ya Leta y’u Rwanda na Bibiliya nayo ibivugaho mu gitabo cy’umuhanuzi Obadiya 1:11-12.
Ku rundi ruhande ariko umuvugizi wungirije mu itorero rya ADEPR,Reverand Tom Rwagasana arishimira intambwe ibikorwa byo kwibuka Jenoside yakorewe abatutsi bimaze gutera aho avuga ko byatangiye abakristo babyita ibikwajina(Ni ukuvuga ibintu bidahamanya n’umwuka wera),ngo kuri ubu ariko bakaba bamaze kumva neza ko ADEPR ifite impamvu yo kwibuka Jenoside yakorewe abatutsi.
Twabibutsa ko ibi bikorwa biri muri gahunda y’itorero rya ADEPR yo guha agaciro abahoze ari abakristo bayo bazize Jenoside yakorerwe abatutsi yo muri Mata 1994,bityo iri torero rikaba ryarafashe gahunda yo kubaka inzibutso za Jenoside kuri buri paruwasi ,bivugwa ko zisaga 400 bityo hagashyingurwamo imibiri y’abahoze ari abakristo bayo bazize Jenoside.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Dusubiye inyuma gato twagusaba gusoma inyigisho yacu yitwa “Ese ni iki Bibiliya ivuga kuri Tatoos” hirya yo kwibaza niba kwishushanyaho ku mubiri byemewe, umuntu yakwibaza noneho niba kwishushanyaho byemewe ku mukristo. Ese twabifata kimwe no kwishushanyaho ibimenyetso bya gikristo nk’umusaraba, icyanditswe cyo muri Bibiliya cyangwa se irindi jambo ry’Imana? Abakristo bamwe basanze kwishushanyaho ari ikimenyetso cyo kwemerwa kandi kibongera amahirwe yo kubwiriza benshi. Noneho rero ni iki twavuga ku kwishushanyaho ibimenyetso bya gikristo?
Ibyo aribyo byose, kwishushanyaho umusaraba birushijeho kuba byiza kurusha kwishushanyaho agahanga k’umuntu, umugore wambaye ubusa, cyangwa dayimoni. Kwiyandikaho ijambo rivuga ngo “Yesu ni umucunguzi” bishobora kuba impamvu yatuma abantu baganira kuri iyo ngingo kandi batarigeze bagira amahirwe yo guhura n’ababibabwiriza bambaye amakoti meza n’amakaruvati. Bamwe bagaruka ku cyanditswe kiri mu Byahishuwe 19:16 nk’urugero rugaragaza ko Yesu yari yishushanyijeho ku kibero “Umwami w’abami n’Umutware w’abatware”. Icy’ingenzi ntabwo ari ukwibaza niba kwishushanyaho ari icyaha, icy’ingenzi ni ukwibaza niba kwishushanyaho ari ikintu cyiza kandi cya ngombwa. 1Abakorinto 10:23 hagira hati “ Nubwo twemererwa byose ariko ibigira icyo bitumarira si byose. Byose turabyemererwa koko, ariko ibigira icyo bitwungura si byose. Kwishushanyaho ibimenyetso bya gikristo bishobora kuba bitabujijwe, ariko se hari umumaro bitugirira?
Mu 1 Abakorinto 9:22-23, Pawulo agira ati “ Kubadakomeye nabaye nk’udakomeye kugirango nunguke abadakomeye, kuri bose nabaye byose kugirango mu buryo bwose nkize bamwe bamwe. Kandi ibyo byose mbikora kubw’ubutumwa kugirango nfatanye n’abandi muri bwo. Kuba byose kugirango ukize bamwe bamwe wenda byaba impamvu yatuma umuntu yishushanyaho ibimenyetso bya gikristo. Niba kwishushanyaho aribyo bikingura umuryango w’ivugabutumwa ubundi wari usanzwe ukinze, kwishushanyaho ibishushanyo bya gikristo nibyo Pawulo yari gukoresha kugirango abe byose. Biragoye cyane gusobanura uburyo kwishushanyaho byaba uburyo bwo kugirango umuntu abwirize abantu. Niba umuntu adashobora kukumva ngo n’uko utishushanyijeho, azakumva ar’uko wishushanyijeho?
Hamwe nibi rero, umwanzuro ushingiye kuri Bibiliya nuko kwishushanyaho bisa naho bitabujijwe ariko bikaba bitatugirira umumaro. Umukristo wibaza cyane ku kwishushanyaho yabanza agasenga Imana cyane akayisaba ubwenge (Yakobo 1:5), akayisaba impamvu ifatika yatuma abikora.


text:
Kayibanda Grégoire, niwe wabimburiye abandi kwicara mu mwanya wa Minisitiri w’Intebe w’u Rwanda. Uyu ninawe Minisitiri w’Intebe wa mbere u Rwanda rwagize, wabayeho hakiriho ingoma ya Cyami n’ubwo yari iri mu marembera. Yabaye kandi Perezida wa kabiri w’u Rwanda, ni nawe wayoboraga igihe rwabonaga ubwigenge.
Grégoire Kayibanda ni mwene Léonidas Rwamanywa na Caroline Nyirambeba. Yavukiye i Tare, hahoze ari muri komine Musambira, Perefegitura ya Gitarama, ubu ni mu karere ka Kamonyi mu majyepfo y’u Rwanda. Kayibanda yavutse tariki 01 Gicurasi 1924. Amashuri abanza yayize i Tare (1932-1934) ayakomereza i Kabgayi (1934-1937). Naho ayisumbuye ayiga mu iseminari nto ya Saint Léon i Kabgayi (1934-1943). Kuwa 28 Ukuboza 1944, Kayibanda yinjiye mu Iseminari nkuru ya Nyakibanda atangira kwigira kuba padiri, kugeza yiyemeje kuyivamo kuwa 15 Ugushyingo 1948, kandi agahagarika n’ibyigipadiri ahubwo akerekeza mu by’ubwarimu.
Yashakanye na Kayibanda Verdianne. Kuwa 20 Mutarama 1949 yatangiye umwuga w’ubwarimu muri « Institut Léon Classe » kugeza mu 1952. Ibyo kandi akabifatanya n’ubuzima busanzwe bwa buri munsi mu gukemura ibibazo binyuranye byari byugarije rubanda rugufi aho yari atuye.
Mu 1953 Kayibanda yoherejwe gukora i Kabgayi mu biro by’ubugenzuzi bw’amashuri, muri serivisi yo gutegura no kunononsora imfashanyigisho zijyanye n’igihe. Guhera muri Kamena muri uwo mwaka kugeza mu Ukuboza1954, Kayibanda yabaye umwanditsi w’ikinyamakuru « L’AMI». Kayibanda yifashishije itangazamakuru rero, yakomeje guhindura imitekerereze ya rubanda kandi ahindura n’imwe mu mikorere y’ubutegetsi bwariho muri icyo gihe.
Urugero ni nk’ibyo yanditse ku itegeko ryabuzaga kwishyira hamwe cyane cyane mu bikorwa bya politiki, Kayibanda we mu nyandiko ze akaba yarasabaga ko uburenganzira bwo kwishyira hamwe muri za Asosiyasiyo na Koperative bwahabwa rubanda kandi mu buryo butagabanuweho na gato.
Ibyo byagize ingaruka mu mitekerereze n’imikorere ya politiki. Amashyirahamwe menshi yaravutse kugera ku rwego rwo kuba Amashyaka ya Polilitiki. Hagati aho rero guhera mu 1955 nibwo Kayibanda yavuye mu bugenzuzi bw’amashuri maze aba Perezida wa komite ncungamikorere ya TRAFIPRO (Travail, Fidélité, Progrès), anaba umwanditsi mukuru wa Kinyamateka. Yabaye kandi umunyamabanga wihariye wa Musenyeri Perraudin, umusuwisi wayoboraga diyosezi ya Kabgayi, ndetse aba n’umwe mu bagize inama ngishwanama ya Chefferie ya Marangara. Iyo myanya niyo yafashije cyane Grégoire Kayibanda kumenyekanisha ibitecyerezo bye. Kayibanda aha yari amaze kwiyumvamo ubushobozi bwo kuba umucunguzi wa rubanda rugufi nk’uko intego ye yabivugaga : "Libertatem filiorum Dei" : Tubohore Abana b’Imana.
Ibyari bimurimo bigaragazwa n’amagambo basanze mu ikaye ye (carnet de notes), agira ati : "Mu gihugu aho rubanda bakorerwa ivangura rigaragara kandi ryizweho neza, nsanga kwibanda ku kintu kimwe gusa ntacyo byaba bimaze, ahubwo bidatinze nazasanga nanjye ntacyo ndicyo. Mpisemo rero gukangura igihugu cyanjye kikabasha kumenya ubushobozi kifitemo, maze nkabafasha kuvumbura ibyo ababakikije bakeneye, nkabasunikira kandi nkabingingira gutanga umusanzu wabo. Ntekereza ko ariwo muhamagaro wanjye mu gihugu kikishakisha, kandi kikireba aho gikwiye guhagurukira hakwiye kandi vuba".
Kayibanda arongera ati: "Chefu (président du Conseil de chefferie) amfata nk’umuntu warwanya ubutegetsi kandi bigaragara ko hari ukuntu antinya. Yamenyereye kwigirizaho nkana aba sushefu (sous chefs) be, ariko njye sinemera amahame ye yose! Intekerezo zanjye zuzuyemo akarengane abantu banjye bagirirwa, kandi sinakwihanganira na gato ubutegetsi butakijyanye n’igihe kandi budashoboye."
Kayibanda hagati aho, abifashijwemo na Musenyeri Perraudin, kuwa 09 Nzeri 1957 yoherejwe mu mahugurwa ajyanye n’iby’itangazamakuru mu bwanditsi bw’ ikinyamakuru « Journal Vers l’avenir » cyandikirwaga mu Bubiligi. Kayibanda yagarutse kuwa 08 Ugushyingo 1958, maze ahita akomereza imirimo ye muri Kinyamateka guhera tariki ya 25 Ugushyingo 1958.
Kayibanda wari ukubutse i Burayi, yagarutse ashaka bwangu impinduka mu Rwanda, maze kuwa 19 Ukwakira 1959 ashinga Ishyaka PARMEHUTU (Le Parti du Mouvement de l’Emancipation Hutu). PARMEHUTU yaje guhindura izina, yitwa MDR (Mouvement Démocratique Républicain) kandi yiyemeza kwigobotora ingoma ya cyami n’iya gikoroni maze hakajyaho ubuyobozi bushingiye kuri Demokarasi na Repubulika. Icyo gihe, bamwe mu batutsi baratotejwe barameneshwa, bahungira mu bihugu by’abaturanyi. Iri shyaka rya Kayibanda ryavugaga ko abo mu bwoko bw’abahutu batsikamiwe, maze ritangira kwibasira abo mu bwoko bw’abatutsi.
Nyuma yaho gato, Kayibanda yatangije impinduramatwara yari igamije gukuraho bidasubirwaho ingoma ya cyami. Kuwa 26 ukwakira 1960 habayeho amatora yarangiye hashyizweho inteko na Leta by’agateganyo. Gregoire Kayibanda yabaye Minisitiri w’intebe naho Habyarimana Joseph Gitera ayobora Inteko.
Kuwa 28 Mutarama 1961 i Gitarama habaye Kongere idasanzwe, ikuraho ingoma ya cyami, itangiza ubutegetsi bushingiye kuri Repubulika. Uwo munsi Dominiko Mbonyumutwa yatorewe kuba Perezida wa mbere.
Kuwa 25 Nzeri 1961 habayeho amatora rusange yiswe Kamarampaka, rubanda bahamya bidasubirwaho ko banze ubutegetsi bwa cyami. Nyuma yo kwegura kwa Mbonyumutwa, Kayibanda yatorewe kuba Perezida wa Repubulika, ashyiraho Leta yagejeje u Rwanda ku bwigenge tariki ya 1 Nyakanga 1962.
Kayibanda Grégoire, niwe wabaye Perezida wa kabiri w’u Rwanda, akaba ari nawe wa mbere waruyoboye kuva rwabona ubwigenge ndetse ninawe wa mbere wabaye Perezida habayeho amatora n’ubwo yiyamazaga ari wenyine. Kayibanda yagiye ku butegetsi tariki 26 Ukwakira 1961, ayobora manda ye ya mbere kugeza mu 1965 ubwo yongeraga kwiyamamaza ari we mukandida rukumbi ndetse anongera kwiyamamaza ari wenyine mu 1969.
Kayibanda yayoboye u Rwanda mu gihe cy’imyaka 12 kugeza tariki 4 Nyakanga 1973 ubwo yahirikwaga ku butegetsi na Juvénal Habyarimana wari inshuti ye magara akaba yari na Minisitiri w’ingabo icyo gihe. Habyarimana yamuhiritse nawe amushinja gutonesha abo mu gace k’Amajyepfo y’u Rwanda, n’ibindi bikorwa by’ivangura rishingiye ku moko n’akarere.
Yahise afungwa hamwe n’umugore we, babagenera igihano cy’urupfu kuwa 26 Kamena 1974. Icyo gihano cyaje guhindurwamo gufungwa burundu maze bavanwa muri Rwerere aho bari bafungiwe, bafungirwa kwa Kayibanda mu rugo i Kavumu ho muri Gitarama hafi y’i Kabgayi, hari kuwa 11 Nzeri 1974, aha bakaba ari naho baje gupfira. Bivugwa ko Habyarimana yabicishije inzara kugeza bashizemo umwuka. Kayibanda Grégoire yapfuye afite imyaka 52 kuko yari yaravutse tariki 01 Gicurasi 1924.


text:
Kuboneza urubyaro ni gahunda ya leta ariko kugeza kuri ubu igifite imbogamizi mu myumvire aho bamwe mu baturage bitwaza imirongo yo muri bibiliya bigatuma batitabira guhunda yo kuboneza urubyaro.
Umubyeyi umwe utuye mu Mujyi wa Kigali mu Murenge wa Kimisagara afite 35 akaba afite abana batandatu iyo muganiriye akubwira ko nta gahunda afite yo kurekera kubyara aho yitwaza ko imyemerere ye ikurikije ijambo ry’Imana imwemerere kubyara kugeza igihe azacurira.
Isomo ryo muri bibiliya uyu mubyeyi yitwaza ngo naho bavuga ngo “nimugende mubyare mwororoke mwuzure isi mungane n’umusenyi wo mu nyanja’
Si uyu mubyeyi gusa ngo kuko hari n’abandi babyeyi baterwa ipfunwe no kuboneza urubyaro bigatuma babihisha abandi bakiristo basengana.
Claire ni umwe muri bo yagize ati “ nari ndi umwe mu bagize icyumba cy’amasengesho ku rusengero nsengeramo, nuko nza gujya kwa muganga gufata agapira ko mu kuboko, maze umwe mu bo twasenganaga ambona mfite igipfuko, aratangara cyane agenda abwira n’abandi, ku buryo nisanze baranciye muri iryo tsinda ry’amasengesho’
Nubwo bamwe mu bayoboke b’amadini bagifite imyumvire yo kutaboneza urubyaro hari abandi bayoboke bamaze gutera intambwe yo gusobanukirwa n’uburyo bukoreshwa mu kuboneza urubyaro bakaba banabukoresha.
Kabanyana Jacky ni umukiristo wo mu Itorero ry’Abangilikani mu Rwanda, avuga ko kuri we kubyara kororoka bidakwiye kuba impamvu yo kutaboneza urubyaro kuko Imana idakunda ababyara abo badashoboye kurera.
Jacky yagize ati “ njye ntangazwa n’abantu batekereza ko batazaboneza urubyaro ngo kuko bazabyara bakuzuza isi ! Wakibaza niba umuntu umwe ariwe uzuzuza isi , cyangwa niba isi izuzura ku mubare w’abantu bangahe ?”
Uyu mubyeyi uvuga ko adaterwa isoni no kuboneza urubyaro kandi ari umukiristo, ashishikariza abandi bakiristo gukanguka bakareba aho isi igeze, bikabaha ishusho y’ahazaza bateganiriza abana babo.
Imyemerere ya bamwe ibabuza kuboneza urubyaro
Kuboneza urubyaro ni gahunda ya leta ariko kugeza kuri ubu igifite imbogamizi mu myumvire aho bamwe mu baturage bitwaza imirongo yo muri bibiliya bigatuma batitabira guhunda yo kuboneza urubyaro.
Labels: umuryango


text:
Ku bwo urukundo ngukunda ndifuza ko umenya uburyo
nkwitayeho :
Ushobora kuba utanzi, ariko jyewe nzi ibyawe byose ! Zaburi 139:1
Nzi iyo wicaye, n’igihe uhagurutse ! Zaburi 139:2
Nzi inzira zawe zose ! Zaburi 139:3
N’umubare w’umusatsi wo k’umutwe wawe urabaze ! Matayo 10:29-30
Kuko waremwe mu ishusho yanjye ! Itangiriro 1:27
Ni muri jye ufite ubugingo no kubaho ! Ibyakozwe 17:28
Kuko uri urubyaro rwanjye ! Ibyakoze 17:28
Nakumenye ntarakurema mu nda ya mama wawe ! Yeremia 1:4-5
Nagutoranije isi itararemwa ! Abefeso 1:11-12
Ntabwo uriho ku bw’impanuka kuko iminsi yawe yanditse mu
gitabo cyanjye,
Utarabaho n’umunsi numwe ! Zaburi 139:15-16
Nagennye umunsi uzavukaho n’aho uzaba ! Ibyakozwe 17:26
Nakuremye mu buryo buteye ubwoba butangaje ! Zaburi 139:13
Nagukuye mu nda ya mama wawe ku munsi wo kuvuka ! Zaburi 71:6
Abantu batanzi bakumbwiye uko ntari ! Yohana 8:41-44
Ntabwo mba kure yawe kandi sinkurakariye, ahubwo buri gihe
nkwiyereka mu rukundo rutunganye ! I Yohana 4:16
Nifuza kukwereka urukundo rwanjye kuko uri umwana wanye ! IYohana 3:1
Nguha ibirenze cyane ibyo iso wo mu isi ashobora kuguha ! Matayo 7:11
Kubera ko ndi iso utunganye ! Matayo 5:48
Impano yose itunganye ikugeraho iba iturutse mu kiganza
cyanjye ! Yakobo 1:1-17
Kuko nijye ukwitaho kandi nkaguha ibyo ukeneye ! Matayo 6:31-33
Imigambi ngufitiye yejo hazaza hawe yuzuye ibyiringiro ! Yeremia 29:11
Kuko ngukunda urukundo ruhoraho !!!! Yeremia 31:3
Ibyo nzakugirira ni byinshi biruta umusenyi wo k’u Nyanja ! Zaburi 139:17-18
Kandi ndakunezererwa nkaririmba ! Zefania 3:17
Sinzahwema kukugirira neza ! Yeremia 32:40
Kuko uri uwanjye, uri amaronko yanjye ! Kuva 19:5
Nezezwa no kukugirira neza ! Yeremia 32:40
Kandi ndifuza kugukorera ibikomeye biruhije utamenya n’untabaza Yeremia 33:3
Nunshakisha umutima wawe wose n’ubugingo bwawe bwose, nzakwiyereka uzambona ! Gutegeka 4:29
Nunyishimira nzaguha iby’umutima wawe unsaba ! Zaburi 37:4
Kuko arijyewe uguteramo uko kwifuza ibyifuzo byiza ! Abafilipi 2:13
Cyakora nshobora gukora ibirenze cyane ibyo utekereza n’ibyo unsaba ! Abefeso 3:20
Kuko arijye ugutera inkunga no kuguhumuriza 2 Abathesalonike 2:16
Nijye So uguhumuriza no mu mukuba mu gihe akubayeho ! 2 Abakorinto 1:3-4
Iyo ucitse intege mba ndi hafi yawe ! Zaburi 34:18
Nkuko umwungeri atwara umwana w’intama, niko ngutwaye, uri k’umutima wanye ! Yesaya 40:11
Umunsi umwe nzaguhanagura amarira warize yose ! Ibyahishuwe 21:3-4
Nzakuraho imibabaro yose wababarijwe mu isi ! Ibyahishuwe 21:3-4
Umwana wanjyeYesu yaje kumamaza ko ntakurwanya ahubwo
ndi mu ruhande rwawe Abaroma 8:31
Kandi nta kizashobora kugutandukanya n’urukundo rwanjye ! Abaroma 8:38-39
Uhereye kera isi itararemwe ndi so kandi nzahora ndi we ! Abefeso 3:14-15
Kandi uri umwana wanye bwite nibyariye ! Yohana 1:12-13
Umubyeyi wawe yabasha kukwibagirwa ariko jye ntibishoboka Yesaya 49:15
Naguciye nk’i manzi mu kiganza cyanjye Yesaya 49:16
URUKUNDO NGUKUNDA N’INK’URWO NKUNDA
UMWANA WANJYE YESU KRISTO ! IBYO UBIMENYE
UHEREYE NONE UBIBIKE K’UMUTIMA WAWE ITEKA !! Yohana 17:23
byavuye mu nyigisho za Pastor Christine Gatabazi


text:
ven.
04
févr.
2011
Nshuti rubyiruko, mu rwego rwo kwitegura Umunsi watugenewe wo kuwa 30 Mutarama 2011 tuzagira isengesho ry’iminsi icyenda (Noveni) tuzatangira ku wa 21/01/2011. Tuzarikorere hamwe mu muryango remezo, mu Muryango w’Agisiyo Gatolika cyangwa irindi tsinda duhuriramo nk’urubyiruko.Tuzazirikana ingingo zinyuranye, dusanga mu butumwa Papa Benedigito wa XVI yageneye urubyiruko mu rwego rw’umunsi Mpuzamahanga w’urubyiruko ku nshuro ya XXVI umwaka 2011:
“ Mushore imizi muri Kristu kandi mube ariwe mwishingikirizaho mukomejwe n’ukwemera“ (Kol 2,7)
Tuzazirikana ingingo, tuyiganiraho no dufate umugambi tumurikiwe n’Ijambo ry’Imana. Tuzakoresha amasengesho n’indirimbo zisanzwe z’abakristu. Buri gihe tuzajya dutangiza iri sengesho:
Nyagasani Mana yacu, twitegura umunsi w’urubyiruko turagusaba ngo utwiyoborere kugira ngo dushore imizi muri Kristu kandi abe ari we twishingikirizaho dukomejwe n’ukwemera.Turagusaba Nyagasani ngo udufashe twirinde ubwomanzi,dushishikarire amatwara y’Ingoma yawe, imigambi yacu ishingire ku bukristu duharanira amajyambere abereye igihugu cyacu na Kiliziya. Maze rero Nyagasani uduhe amahoro n’ubwumvikane mu bwubahane no mugufashanya kugira ngo dushyire hamwe twubake ingoma yawe y’urukundo dufashijwe na Bikira Mariya ,Umubyeyi Muhire w’Imana. Amen
1. Umunsi wa mbere: (21/01/2011) Igiti cyiza cyera imbuto nziza (Mt 12,33-37)
Iyo turebye imibanire n’imibereho y’abantu, tubona ari ibiki tubona byakwiye guhinduka mu bimenyerewe? Nt abundi buryo bwo kureba atari ku kamaro kabyo. Bitwaye iki? Kuki bigomba guhinduka?
- Mu mibanire yacu aho dutuye tubona hari ibitajyanye n’igihe tugezemo?
- Hari ibyahinduka imisengere yacu ikarushaho kuba myiza?
2. Umunsi wa kabiri: (22/01/2011) Ubuzima si ukuruhuka,kurya,kunywa no kudabagira (Lk12,16-21)
Ni ikihe cyerekezo naha ubuzima bwanjye nk’umukristu?
Ubuzima buri imbere buteye amatsiko n’ubwoba kuko tutabona neza uko buzaba bumeze. Dukora uko dushoboye ngo dutegure ejo hacu hazaza. Hari ubwo twihenda twibwirako ubushobozi bwacu buhagije.
- Ubuzima bwanjye bufite icyerekezo?
- Nzagira icyerekezo ryari?
3. Umunsi wa gatatu: (23/01/2011) “ Nimukore ibikwiranye n’Inkuru Nziza ya Kristu)"(Fil 2,12-18)
Ni izihe ndangagaciro zikomoka ku Ivanjili zigaragara mu mibereho yacu?
Mu mico inyuranye hakunze kubamo ibibangamiye Ivanjili twigishijwe. Rimwe na rimwe tukabwirwa cyangwa tugakora ibinyuranye n’imigenzo ya gikristu. Hari ubwo usanga tutazi ibibangamiye Ivanjiri mu buzima busanzwe. Iyo Sekibi adushuka abanza kutwereka ko ibintu ari byiza bikadusaba ubushishozi.
- Ni iyihe myitwarire abantu bashidukira nyamara ibangamiye indangagaciro zikomoka ku Ivanjili?
- Ni hehe dukunda guhura ni ingorane zo guhitamo icyiza.
4. Twemera umukiro Imana yatugeneye ?
Kuri iki gihe abahakana Imana, abigizayo Imana mu buzima bw’abantu ni benshi. Bafata umuntu nk’aho yiremye afita ububasha busesuye. Abigizayo Imana ntibatinya kubivugira ahagaragara, hakaba n’abandi babikorana amayeri. Ntiwaba uri mubigizayo Imana?
- Ni iyihe migenzereze uzi yigizayo Imana?
- Hari inyisho zihigika Imana waba uzi? Ubyifatamo ute?
5. Ni bande batugira inama, ni bande twizera?
Abajyanama babaye benshi kandi bose baba batubwirako badushakira ibyiza. Ni ngombwa kubanza kwitegereza tukareba utugira inama uwo ariwe n’uko abayeho. “ Nta wutanga icyo adafite” umuntu ufite imyitwarire idahwitse siwe wo kureberaho.
- Ni nde dufataho urugero mu gace dutuyemo?
- Iyo mpuye n’ibibazo ngisha nde inama ubishoboye ?
6. Umunsi wa gatandatu: (26/01/2011) ” Uwo Yezu mwabambye Imana yamugize Umutegetsi n’Umukiza” (Int 2,14-34)
Icyizere nifitiye gishingiye kuki?
Kwigirira icyizere ntako bisa. Kureba ejo hazaza nta bwoba ni byiza. Hari igihe icyo kizere tugishingira kubidafite ireme, ntiturebe kure. Iyo aho dushingiye ku bantu cyangwa ku bintu hahungabanye bitugiraho ingaruka nyinshi.
- Imbaraga za roho twifitemo tuzikomorahe?
- Ubushobozi mfite uyu munsi bufite ireme?
7. Umunsi wa karindwi: (27/01/2011) “Umuntu ntatungwa n’umugati gusa, ahubwo atungwa n’ijambo ryose rivuye mu kanwa k’Imana”. (Mt 4,1-4)
Dutungwa n’Ijambo ry’Imana dute ?
Gukunda Ijambo ry’Imana no kurivomamo ibidutunga ni ngombwa. Gusa usanga urubyiruko rushishikariye Ijambo ry’Imana rukiri ruke bityo tukabura aho twubakira. Mu muryango w’Agisiyo gatolika, muri Korali, mu ishyirahamwe aho dutuye dushake akanya k’Ijambo ry’Imana
- Nsoma Ijambo ry’Imana kangahe ku munsi,....?
- Mu itsinda ryacu nk’urubyiruko umwanya duha Ijambo ry’Imana ni uwuhe?
8. Umunsi wa munani: (28/01/2011) “ Naho wowe, nushaka gusenga , ujye winjira mu nzu yawe ukinge...”(Mt 6,5-8)
Yezu umwakira nk’inshuti mushyikirana?
Hari ubwo ukwemera kwacu, urukundo rwacu dufitiye Imana ruhera mu kigare. Buri gihe byose tukabifata muri rusange. Dukeneye kugirana umushyikirano bwite n’Imana.
- Ni gute wumva umushyikirano wawe bwite ni Imana?
- Ni ibiki bigufasha kubona Yezu?
9. Umunsi wa cyenda:29/01/2011) “... nimugende mwigishe amahanga yose(Mt28,16-20;Ef4,4-13)
Ufite uruhe ruhare muri kubaka Kiliziya?
Ubukristu bwacu bushobora kubura aho bufatira. Ni ngombwa ko twitanga tukagira uruhare mu kubaka Kiliziya nk’abahanuzi,abasaseridoti n’abami. Ukwemera kwawe ni kwere imbuto mu muryango w’abana b’Imana. Wamenye Yezu mubwire abandi, mwereke abandi.
- Nkora iki ngo Inkuru Nziza igere ku bandi?
- Maze kwigisha abantu bangahe?
Padiri Charles HAKORIMANA
Umunyamabanga Mukuru wa CEPJ


text:
Ibyo benshi mu rubyiruko bibeshya nk’ishingiro nyaryo ry’urugo rwiza
Urubyiruko rw’ubu rwibaza ibibazo byinshi kubyerekeye urugo cyangwa ubuzima bw’urushako, ibyo bigatuma bagira byinshi bashingiraho bajya guhitamo abo bazabana nabo muri ubwo buzima bw’urushako cyane ko baba babutegerezanyije amatsiko menshi.
Ese wowe ushingira kuki ugiye guhitamo uwo muzabana? Ni ryari se wumva ko ukwiye gufata icyo cyemezo? Ibi ni ibibazo byakwibazwa cyane cyane n’inkumi n’abasore.
Reka duhere ku kibazo cya mbere turebe bimwe mu byo bamwe mu basore n’inkumi bagenderaho bahitamo abo bazabana nabo kenshi babona kimwe muri byo bagahita banzura ko bazagira urugo rwiza:
1. Uburanga: Aha usanga inkumi n’abasore bavuga bati ‘’wa mubonye, arakeye, wagira ngo yariremye,…… kureba uburanga si ikosa ariko nta bwo ari ibyo gushingiraho kuko ubikoze waba wubakiye ku musenyi, uburanga burashira kubera wenda yabyaye akabyibuha, haba impanuka,..(Imigani 31:30)
2. Amateka (background): Usanga bavuga bati ‘’uriya musore/umukobwa afite amateka meza aho yize, aho yakoze ndamuzi neza ntacyambuza ku musanga.’’ Ni byiza kureba ibi ariko si ibyo gushingirwaho kuko amateka arahinduka, umuzi atarashaka ataragira inshingano nyinshi z’urugo, ibyo byahinduka ugasanga wa mugabo/umugore washatse siwe mubana mu rugo.
3.Kwiyubaha : Yooo,uzi ukuntu yiyubaha mu bintu byose akihesha agaciro abantu bose barabivuga!!wibuke ko mu babivuga nta numwe ba bana mu buzima bwa buri munsi, mu cyumba kimwe, mu bibi n’ibyiza.
4.Imico: burya umuntu akura agwiza ingeso,umuzi kw’ishuri mu kazi, ku rusengero aho hose nawe aritwararika ku buryo utakwemeza ko imico ari myiza100%
.
5.Amashuri yize, icyubahiro:Uriya yize neza kandi yiga menshi, amashuri yize azatuma atunga kandi yubahwe, niyo ntagira akazi ake kadutunga, ntabanye n’umusore/umukobwa nk’uriya nakwiyahura, hahahahaha. Hari benshi bafite ibyo ariko batanejejwe n’ingo barimo. Hubaka umutima ntihubaka amashuri. (Yobu 28:28)
6.Umuryango: Abanyarwanda baciye umugani ngo”Izina rinini ntiryabujije umukobwa/umuhungu kuruha” Kubana nuvuye mu muryango ukomeye ntibivuze ko bazagushyingirana n’ubutunzi, icyubahiro, amahoro, n’igitinyiro by’umuryango we! bazagushyingira umuhungu/umukobwa wabo ariko ubutunzi bwabo n’ibindi bazabigumana.
7.Ubuntu: Uti ‘’azi gutanga no kwitanga,’’ akenshi ubwo buntu buba bwihishe inyuma ya mpa nguhe, none se niba ari kurambagiza cyangwa kurambagizwa icyo atakora ni iki?
8.Ubuzima bwiza: Nkunda ko atarwaragurika, niyo mwaba mutagira ubwingizi nta kibazo (stress) yagutera, menya ko umubiri uhinduka!!
9.Kuganza: Umva nikundira ukuntu yemeza bakamwubaha! uzi kumubona ari gutanga ikiganiro ubona ntawunyeganyega, umva urwo rugo rwaba rwubashywe kabisa! uyu munsi niwe ejo ni abandi! none se uzahora wubakana n’abaganza?
10.Ugira ineza: Uzi umpuhwe ze?niyo abonye umuntu ubabaye nawe biramubabaza cyane! kugira impuhwe ni byiza ariko ntiwabishingiraho.
11.Ukunda: Waba uzi umuntu ushaka uwo bazabana bahura akamubwira ati ‘’numva nta gukunda’’, uri na mubi ariko wemeye twabana! hahaha aba byaba byakomeye, hagize umuntu wakwemera gusanga umuntu nk’uwo. Urambagiza cyangwa urambagizwa aba ari uw’igikundiro, ni ururabo rw’igihe gito kuko iyo uruteguye iwawe wamaze kurumenyera ntabwo uba ukibona impumuro yarwo, birahimduka. Ibihinduka rero ntabwo twabishingiraho.
12.Ujijutse kandi ukuze: Hari bahungu/abakobwa bafite igihagararo cy’ubukure kandi mu mutwe ari ingimbi n’abangavu. Imana yonyine niyo yapima ubukure kuko ireba aho twe tutareba.
13.Umunyeshuri nishyirira kuri gahunda : Uti ‘’sha njyewe uriya niwe wanshyira kuri gahunda!none se agira isuku hehe?mu muhanda?mu kazi?mu rugo?ahp hose muhura yakwiteguye,wari wamubona mu gikoni,avuye guhinga,yarwaye?ibi ni igice cyibyo ashaka ko ubona,wasanga ashyirab abintu kuri gahunda ariko wowe ukamunanira kandi wend anta mpano yo kwihangana agira!ati abatareba aho ndeba ntitugendana,icyo warambagije kikakuviramo igikomere.
14.Uwizera ejo hazaza: Umukunzi wanjye iyo avuga ejo hazaza ugira ngo yamaze kuharema! Nonese ibyo avuga nibidasahora? Nacuruza agahomba? Nakora impanuka agahagarara ku kazi?urugo rwubutse kuri ejo hazaza ubwo rufite urufatiro? Ibyiza biri imbere ariko bitegurwa uyu munsi! Inzozi z’umukunzi wawe zishobora kutaba ukuri.
15.Ugira ibakwe: Ubona ukuntu anyaruka muri byose di! Wasanga agira ibakwe mu gukunda abandi batari wowe, mu mujinya, gufuha,..
16.Utuje :Agwa neza kuko ari kukurambagiza atabikoze wamubenga, nta mugabo cyangwa umugore bigeza babana mu bihe bikomeye .Urugo si akazi ujyaho ejo wakarambirwa ukakavaho, kandi mu rugo ntihaba abagabo/abagore benshi ku buryo iyo umwe akurambiwe umureka ugafata undi. Urugo ni ubucuti bukomeye bukeneye izindi mbaraga zitari ubugwaneza gusa
17.Ushyira mu gaciro: Kumva imyanzuro afata mu kazi, mu rugo iwabo, mu ncuti,..Ubwirwa ni iki inyungu yari abifitemo? mu rugo ashobora kutabikora kuko hari igihe byabangamira inyungu ze akabireka.
18.Uyobowe n’Umwuka: Aha abenshi bahagera bananiwe barushye kubera irari ry’amaso n’umubiri ku buryo bahahita bigendera ntibabihe agaciro. Arasenga nyine ntakabya cyane, ntasakuza nkatwe. Uba wamaze guhitamo ukabyima agaciro.
19.Uwumva vuba ibintu:Ushobora gusanga yumva vuba muri byose n’amazimwe ayumva vuba.
20.Uwitanga: Mu rugo ukeneye ko yibwiriza akitangira gukora iki?Mu rugo se azitanga cg azuzu inshingano ze!Kwitanga birira aho bigarukira kuko mu rugo si ukwitanga ahubwo ni ukuzuza inshingano zawe.
21.Umunyabwenge: Mu isi byose birashoboka! Ubwenge buhinduka ubupfapfa n’ubupfapfa bugahinduka ubwenge.
22.Ugifite imbaraga: Uti ‘’imbaraga afite zaca agasuzuguro mu rugo, sinshaka urugo ruvogerwa.’’ Azahora ari umusore se ntazakura? Imbaraga zo ku kurinda zazavamo nizo kugukubita wazajya he? Imbaraga zubaka urugo ni iz’Umwuka Wera si iz’umuntu.
KURAMBAGIZA MU BUSHAKE BW’IMANA
Ibi bintu byose nk’uko twatangiye tubivuga ni byiza, ubonye ufite byinshi muri byo cyangwa nubwo byaba bike waba ari umugisha pe, ariko ndakwibutsa ko waba umugisha ukomeye ndetse cyane, icyo washimye cyose ukigeretseho gushyigikirwa n’Imana.
Abayobowe n’Imana babanza kwiyuzuza nayo ngo babone amahoro. Icyo gihe Imana itunganya amarangamutima yabo nibyo bibwira. Barabanza bagashaka ubwami bw’Imana no gukiranuka kwayo(Matayo6:33)hanyuma ibindi byose bakabyongererwa,harimo n’abahungu/abakobwa beza babereye kubaka urugo rw’amahoro, rwubaha Imana.
Imana niyo yaremye umuntu ninayo imuzi kuko umuntu ni mugari nta mwana w’umuntu wa mumenya. Imana ishimishwa nuko tuyiringira tukayishingikirizaho muri byose harimo nibyo kubaka urugo. Mugihe wasenze ugategereza ugahabwa umukunzi uvuye ku Mana hagati yanyu habaho n’urukundo nyakuri rurangwa no gukura ruva mu bwiza rujya mu bundi. Aha hari abakundana bavugako ari Imana yababeretse binyuze mu bahanuzi ugasanga bageze ku munsi wo gukora ubukwe nta rukundo ruhari. Imana yaduhaye ubushobozi bwo guhitamo kandi igaha umugisha ibyo twahisemo, kuko akenshi idushyira inzira ebyiri imbere yacu, ndeste ikadusaba guhitamo neza. Aha rero niho hadusaba gukundikisha Uwiteka n”umutima,n’Imbaraga zacu zose(Mariko12:30).
Nsoza ndifuza kongera kwibutsa abantu nshingiye ku byo natangiye mvuga ko byose tubikenera mu buzima ndetse rwose bifata umwanya munini mu kudufasha gukora amahitamo y’uwo tuzabana, ariko reka nguhe inama nziza urugo rwiza rutangwa n’Imana. Biriya byose uwabiguha akavanamo Imana ntiwabona umusaruro wabyo, ujye ubireba unabyiteho si bibi ariko ndakwibutsa ko Uwiteka atari we wubatse urugo rwawe, wowe waruhira ubusa, atari we ukurindiye urugo abarurinda baruhira ubusa, Zaburi 127.
Ijambo ry’Imana riravuga ko ushikamije umutima k’Uwiteka, azamurinda, ngo Uwiteka ni we rutare ruhoraho iteka ryose, Yesaya 26:3-4. Nshuti yanjye ibindi ni byiza ariko urutare ruhoraho ni Ukwikomeza k’Uwiteka, Imana iguhe umugisha.
Umuhoza Eliane@agakiza.org


text:
Tariki 30 Nzeli 2016 ubwo Minisitiri Kaboneka yifatanyaga n’abaturage b’umurenge wa Gacaca mu karere ka Musanze, mu gutangiza igihembwe cya mbere cy’ihinga cya 2016/2017, yaganiriye nabo bamugezaho ibibazo ndetse n’ibyifuzo.
Minisitiri Kaboneka yatangajwe no kubona ko mu bibazo 10 byamugejejweho, hari higanjemo iby’ibuharike bukowa na bamwe mu bagabo bashakira abagore ku bandi, n’abakobwa bijyana ku bagabo ngo babagire abagore hatubahirijwe amategeko.
Agira ati “Ishusho rusange nkuye mu karere ka Musanze ni iy’umuco mubi w’ubuharike no kwishyingira. Abakobwa barishyingira bagerayo bagasanga abandi bagore hanyuma n’abagabo bashuka abakobwa”.
Yakomeje ahanura abanyamusanze abasaba kureka uwo muco mubi, ubateza ibibazo mu miryango.
Yabwiye ababa bafite umutima wo kujya mu buharike, kubireka. Ahubwo asaba abagabo kubana n’umugore bashhakanye mu buryo byemewe n’amategeko, hirindwa ko amategeko yabibahanira.
Ati “Burya iyo umugabo aharitse umugore we aba yishe amategeko kandi arabihanira”.
Ababyeyi basabwe uruhare rwabo mu kurushaho kwigisha abana babo cyane cyane ab’abakobwa. Kugira ngo bareke umuco mubi wo kwishyira abagabo ngo babagire abagore.
Nta mubare nyawo uzwi w’imiryango yo muri Musanze igaragaramo ubuharike. Gusa ariko abaturage bagaragaza ko ihari ko ndetse bene iyo miryango ibayeho nabi. Ngo ihora mu ntonganya, abana bakahagorerwa.
Nsekanabo Théogene, utuye mu murenge wa Gacaca, atangaza ko nta cyiza cy’ubuharike usibye guteza amakimbirane mu muryango.
Agira ati “Ubuharike buteza amakimbirane mu miryango bugatuma abana bavutse bandagara bakaba ibirara kuko baba batitaweho n’iwabo”.
Abaturage b’Umurenge wa Gacaca banakanguriwe gahunda yo kuboneza urubyaro birinda kubyara abo badashoboye kurera.


text:
Ababyeyi baragaragaza inyungu iri mu kuzigamira abana
Ababyeyi batandukanye bo mu karere ka Burera bavuga ko kuzigamira abana babo bituma bakurana umuco wo kudasesagura kandi bikabarinda n’ubushomeri. Ababyeyi twaganiriye bavuga ko bikwiriye ko umubyeyi afunguriza umwana we konti muri Banki runaka, azajya ashyiraho amafaranga bitewe n’ubushobozi bwe; nkuko Bitwayiki Felicien abisobanura. Agira ati “Bidufasha kugira ngo umwana yoye kuba igisambo. Niba abonye igiceri cy’(amafaranga y’u Rwanda)... Read More
Rutsiro: Ababyeyi barasabwa kuzigamira abana babategurira ejo heza.
Ababyeyi bo mu karere ka Rutsiro barasabwa kuzigamira abana babyara kugirango bazagire ahazaza heza, ababyeyi bamaze gusaza. kuwa 26 Ukwakira 2015, ubwo kuri Sacco Abesamihigo ba Gihango(SACCOAGI)hatangizwaga kwizihiza icyumweru mpuzamahanga cyo kwizigamira ubuyobozi bw’ishyirahamwe ry’ibigo by’imari iciriritse mu Rwanda AMIR bwakanguriye ababyeyi guteganyiriza abana babo babazigamira. Umuyobozi wungirije w’iri shyirahamwe ry’ibigo... Read More
Ngoma: Inama y’igihugu y’abana yahize ko buri mwana yagira itungo mu rwego rwo kwigira
Mu nama abana basanzwe bagirana ku rwego rw’akarere n’ababahagarariye ndetse n’ubuyobozi bubafite mu nshingano, inama y’igihugu y’abana yafashe umwanzuro ko mu rwego rwo kwigira buri mwana agomba gutunga itungo rigufi maze rikazamufasha. Binyuze mu kuzigama amafaranga make bagenda babona bahawe n’ababyeyi babo igihe bagiye ku ishuri (argent de poche) cyangwa amafaranga bahabwa ngo bagure utuntu, ngo baba bazajya bayazigama kugeza igihe... Read More


text:
1.Gufatwa hadakurikijwe amategeko:
Mu baje gufata Yesu nijoro hari harimo abafarisayo n’abatambyi kandi bari mubagombaga kumucira urubanza, ikindi kandi nta rupapuro rw’ibyaha rumuhagarika rwari ruhari ( sans mandat d’arrêt ni accusation formelle d’un quelconque crime) ibintu bitari byemewe mu mategeko yabo nk’uko bigaragara mu gitabo "Criminal Jurisprudence of the Ancient Hebrews" cyanditswe na Mendelsohn Page 274
2. Ibazwa rye (preliminary interrogatory) k’umutambyi Ana (Yohana18;12-14,19-23) ryatangiye hakiri nijoro.
Ibi nabyo ntibyari byemewe n’amategeko y’abayuda (Reba ibitabo cya "Jesus devant Caïphe et Pilate" cyanditswe na Dupin; "Institutions de Moïse" cyanditswe na Salvador page 365-366; "Jesus Before the Sanhedrin" page 109 cyanditswe na Lemann.
3. Abagize inama y’urukiko (Sanhedrin) ni bo bamushinjaga, bigaragara ko ku ikubitiro nta batangabuhamya bari bahamagajwe.
Ibi nabyo ntibyari byemewe mu mategeko yabo.(Reba "Life and Time of Jesus the Messiah" Vol. P 309 cya Edersheim; na "The trial of Jesus Christ" P 41 cyanditswe na Innès)
4.Urubanza mu mizi rwatangiye mbere yo kurasa kw’izuba cyangwa se hakiri nijoro kandi ntibyari byemewe kuko byagombaga kuba izuba riva cg se hacyeye (Mendelsohn page 112; Maimonides&Mischna dans Sanhedrin III- IV)
Yesu acirwa urubanza
5.Nta rubanza rurebana n’ibyaha criminal rwagombaga kuba umunsi umwe mbere y’isabato cg mbere y’undi munsi mukuru mutagatifu (la veille du sabbat ou d’un autre jour saint). Reba Page 61 mu gitabo Sanhedrin IV cyanditswe na Mischna. Nyamara aha si ko byagenze.
6.Nta rubanza rurimo igihano cy’urupfu rwagombaga kurangira mu munsi umwe ukurikije amategeko y’abayahudi icyo gihe.
Ibi byari mu rwego rwo guha umwanya uhagije abatangabuhamya bashinjura mbere yo gutanga icyo gihano kiruta ibindi (Mischna, Sanhedrin IV,1). Ibi siko byagenze mu rubanza rwa Yesu.
7.Urukiko rwamuhamije icyaha rushingiye gusa ku byo avuze ko ari Kristo Umwana w’Imana (Matayo 26:62-64).
Nk’uko Umufilozofe w’umuyahudi yabivuze "Ubuhamya bw’ushinjwa gusa (nyirubwite,aha ni Yesu) ntibwari buhagije ngo bushingirweho mu rubanza, kereka gusa bumaze gusuzumanwa ubushishozi,bugasesengurwa bihagije kandi bukemezwa n’abandi batangabuhamya nibura babiri" (Mendelsohn, "Criminal Jurisprudence of the Ancient Hebrews " page 133). Ibi nabyo ntibyakozwe.
8.Nta mwanya wahawe abamushinjura cg ngo hakorwe ubushakashatsi bwimbitse kubyo aregwa nk’uko bisabwa mu Gutegeka kwa Kabiri 13:14
9.Mu rubanza rwa Yesu nta mucamanza n’umwe wari ku ruhande rwe,Ibi ntibyari byemewe mu manza ziri criminal kuko byafatwaga nk’ubugambanyi.
Abanzi be rero bariyeranje bakora inama y’urukiko nijoro abari kumushyigikira badahari, Reba Uko Luka yanditse kuri Yozefu wo mw’Arimatiya (Luka 23:50) na Nikodemu nabo bagombaga kuza mu nama. Ubusanzwe ibyemezo by’urukiko byashingirwaga ku gutora kw’abacamanza hakabanza gutora abakuze mu myaka, ariko mu manza criminal habanzaga abato kugira ngo abakuru batinfluansa abato! ("Criminal Code of the Jews”, Benny Page 73-74). Nanone kdi umutambyi mukuru yashishimuye imyenda ye (Mariko 26:65, Matayo 26:65) kandi bitemewe reba Abarewi 21:10
10.Igihano cy’urukiko cyatangiwe bwa mbere mu rugo bwite rw’umutambyi mukuru (Luka 22:54) aho gutangirwa mu nzu y’urukiko cg cour de justice ( Bab.Talmud,"Abodag Tarath of "Of Idolatry" chap 1 no.8)
11.Abenshi mu bari bagize inama y’abacamanza ntibari bari Qualifié kuri uwo murimo.
Bamwe muri bo bavugwa na Bibiliya ndetse n’umunyamateka Josèphene ni: Caïphe, Eléazar, Jonathan,Théophile, Mathias, Ismaël,Simon,Jean,Alexandre, Ananias; bari barashyizweho na benewabo ndetse abandi bagatanga ruswa kugirango bajye muri iyo myanya!, bityo ibyemezo byabo bigakemangwa.
Ikindi kandi nta nshuti cyangwa umwanzi umubyeyi, cg mwenewabo w’ushinjwa wagombaga kujya mu baca urubanza ( Benny; "Criminal Code of the Jews" page 37) nyamara abenshi (niba atari bose)mu bacamanza bari abanzi beruye ba Yesu kuko banaguze ifatwa rye.
12.Guhindagura ibyaha by’uregwa, kuva ku gutuka Imana cg Blasphème nabyo bitari ukuri (reba Abarewi 24 icyo Blasphème ari cyo) kugera ku kugandisha abaturage byavugiwe imbere ya Pilato.
Yesu kwa Pilato
Yesu yaremeye arakubitwa ndetse aranabambwa kugira ngo wowe nanjye tubone ubugingo
Nyamara kubera gutinya imyigaragambyo y’abaturage yashoboraga kumukura ku butegetsi Pilato yatanze Yesu, maze Umukiranutsi (nk’uko Pilato yavuze ati "Ntacyaha mubonyeho..." reba Luka 23:14) arakubitwa ndetse aricwa abambwe. Yararenganye yicisha bugufi....ibi byose ku bwanjye!


text:
Huye: abayobozi barasabwa gutanga ibikorwa bizitabwaho mu gutegura EDPRS
Umuyobozi w’Umurenge wa Ngoma mu Karere ka Huye, Sahundwa Pascal, yasabye abayobozi b’imidugudu gukora gahunda z’ibikorwa by’ingenzi babona bizitabwaho mu gutegura Ingamba z’iterambere More...
Rwanda | GISAGARA: itorero ryo kurugerero ryatanze umusaruro
Ababyeyi bo mu karere ka Gisagara bafite abana basoje amashuri yisumbuye mu mwaka wa2011 bakaba baranavuye mu itorero ryo ku rugerero baratangaza ko ryatanze umusaruro mwiza kuko basigaye babona akamaro karyo More...


text:
Izina Juliette ryamamaye cyane kubera igitabo Roméo et Juliette cyanditswe n’umuhanzi w’icyamamare William Shakespeare kivuga ku rukundo rw’akataraboneka rwaranze aba bombi.
Ryasakaye cyane hirya no hino ku Isi mu 1980, mu mwaka ushize gusa mu Bufaransa habarurwaga abantu 91 000 baryitwa.
Bimwe mu biranga ba Juliette
Ni umuntu uzi kwakira abantu, ukunda gukorera mu mutuzo kandi ukunda kugaragariza inseko abandi no mu bihe bigoye. Niyo abandi barira ariyumanganya agaseka niyo yaba yenda guturika umutima.
Biba bigoye kuba wamuvana mu nzira y’ibyiza kuko iyo yiyemeje ikintu aruhuka akigezeho.
Juliette yanga umuntu umwinjirira mu buzima cyangwa mu kazi akora, ahubwo ahora ashaka ko buri wese akora ibimureba.
Ni umuntu uzi gutanga amakuru , ugira imvugo nziza idakomeretsa abandi kandi akazi kose akoze karamuhira cyane cyane ubucuruzi.
Ni umuntu ukunze gukora imishinga ikomeye ntabwo ajya yisuzugura ngo yihe intego ziciriritse.
Juliette aba ashaka kubaho azi impamvu z’ibintu abona, ibyo bigatuma akunda gucukumbura, bimufasha no kugira ubumenyi ku bintu bitandukanye.
Bitewe n’ukuntu Juliette yamamaye mu gitabo cya Shakespeare usanga abagore n’abakobwa bitwa ba Juliette bakunda kugaragaza urukundo ngo bagere ikirenge mu cye.


text:
Hirya no hino ku isi mu mugoroba wo kuri uyu wa gatandatu tariki ya 31 Ukuboza 2016, abantu benshi bagize ibihe bidasanzwe bizihiza ijoro rya nyuma ry’umwaka wa 2016 banitegura kujya mu mwaka wa 2017
Abantu benshi bo mu mpande z’isi bishima bitandukanye, hari abajya gusenga, kunywa kamwe, kubyina, kwishimana n’imiryango yabo, hari n’abajya mu buriri bakiryamira bitewe n’uburyo umuntu yiyumvamo.
KIGALI
Muri iri joro, ku isi hakunze kugaragara umubare munini w’abasinzi baba buzuye hirya no hino mu mihanda, mu tubari, no mu tubyiniro
Aya ni amwe mu mafoto agaragaza uko byari byifashe mu ijoro ryo kuri uyu wa gatandatu ryasozaga umwaka wa 2016
HANZE Y’U RWANDA
Aba bo bagize ijoro rya nyuma ridasanzwe aho barirangije baterana ibipfunsi.


text:
Rubavu:Urubyiruko rurasabwa kurenga urwango rukubaka amahoro mu biyaga Bigari
Urubyiruko rwo mu Karere k’Ibiyaga Bigari rwasabwe kurenga urwango rukubaka amahoro kuko ari rwo rukunze gukoreshwa n’abashaka kuyasenya kandi ingaruka zikaba nyinshi ku bana n’abagore.
Babisabwe mu mahugurwa yateguwe n’Umuryango w’Abasuwisi wita ku kubungabunga amahoro muri aka Karere, witwa Initiative de Suisse, ubwo yatangizwaga kuri uyu wa 27 Nzeri mu Karere ka Rubavu.
Abitabiriye baturutse mu bihugu bigize aka karere ari byo Repubulika Iharanira Demokarasi ya Congo, u Burundi n’u Rwanda, bakaba baratoranyijwe mu matsinda y’urubyiruko yubaka amahoro muri ibi bihugu.
Laurien Ntezimana, Umuyobozi Initiative Suisse, avuga ko amateka ibihugu bituriye Ibiyaga Bigari bisangiye ari yo atuma iyo habaye ibibazo mu gihugu kimwe bikwira no mu bindi kubera ko abaturage babyo basa n’aho ari abavandimwe.
Yagize ati “Wagira ngo hari icyo dupfana. Muribuka ibyabaye muri 1994 mu Rwanda,inkurikizi byahise bigira muri Congo ndetse no mu Burundi binyuze mu nyungu za politike mbi yahise ibibwa mu rubyiruko rwashizwemo ibitekerezo byo kwica rugakoreshwa? Akenshi usanga urubyiruko ruhabwa ibiyobyabwenge noneho rugafata iya mbere mu kwisenyera amahoro, bikagira ingaruka ku buzima bw’abatuye Akarere k’Ibiyaga Bigari na Afurika muri Rusange.”
Urubyiruko rwasabwe kuba abantu baharanira amahoro badashutswe n’ababumvisha ko runaka ari mubi, ahubwo bagashingira kuri byinshi bibahuza.
Keza Alexandrine, witabiriye aya mahugurwa aturutse mu Burundi yemeza ko ibibazo by’ubwicanyi bituma amahoro abura mu Karere bitegurwa n’abanyapoilitiki ku nyungu zabo ariko bakifashisha urubyiruko kuko ari two rworoshye kuyobya mu mutwe, maze agahamya ko imbaraga bafite zikwiye kwifashishwa mu kuyabungabunga.
Yagize ati ”Ubu tugiye gushinga amatsinda ahoraho aduhuza mu Karere k’Ibiyaga Bigari, noneho tuzigishe urubyiruko bagenzi bacu uburyo bakwifashisha mu kugarura amahoro no guhakanira abashaka kubashora mu bikorwa by’ubwicanyi byangiza amahoro arambye. Turi abavandimwe duhujwe na byinshi, rero dukwiye kurenga urwango.”
Zimwe mu mbogamizi uru rubyiruko rubona ruzahura na zo harimo ikibazo cy’imyumvire ku kubaka amahoro ikiri hasi ku bantu bakuze , ubushobozi buke bwo kubafasha kugera kuri bose ariko bagasaba bagenzi babo kumva ikibazo gihari kigashakirwa umuti ku bufatanye.
Abitabiriye aya mahugurwa bagera kuri 20 bakaba bazayamaramo iminsi itanu biga uko amahoro yabungabungwa urubyiruko rubigizemo uruhare muri aka Karere.
Mukwaya Olivier
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
lun.
06
août
2012
1. Yezu amaze gutubura imigati yagiye i Kafarinawumu aho yari yarabaye, aho yari yaragize igihe cyo kwigishiriza no gukiza abantu. Aho niho Yezu yagiye mu rusengero maze ahavugira disikuru y’umugati w’ubuzima twatangiye gusomerwa kuri iki cyumweru.
2. Isomo Yezu atangira i Kafarinawumu ryasembuwe n’abamwumvaga bari bavuze ko abasekuruza babo baririye Manu mu Butayu nk’uko byanditswe ngo “yabagaburiye umugati uturutse mu ijuru”. Niyo mpamvu isomo rya mbere ryibanda kuri iyo ngingo, rigaragaza uburyo abantu ari ba ntamunoza, rikatwereka abayisraheli bitotomberaga Musa na Aroni bagira bati “iyo nibura twicwa n’ukuboko k’Uhoraho tukiri mu gihugu cya Misiri, igihe twari twiyicariye iruhande rw’inkono z’inyama.” Uyu muryango wibagiwe ineza Imana yawugiriye, wibagiwe ko Imana yawukuye ahakomeye none utangiye kwijujuta. Nguyu muntu w’ibihe byose, utinda kubitagenda maze agahumwa amaso n’akantu gato katameze neza aho kurangamira byinshi bigenda uko bikwiye.
3. Kwirengagiza aho Imana idukura, kwibagirwa ko igihe cyose twari twihebye itigeze idutererana, ngiyo kamere ya muntu yibagirwa ubusa. Amahirwe tugira ni uko Imana itwihanganira: “Dore ngiye kubagushaho nk’imvura umugati uturutse mu ijuru…nzabagenzereza ntyo, ndebe niba bazakurikiza amategeko yanjye cyangwa niba batazayakurikiza.” Ngurwo urugwiro rw’Imana, ngubu ubudahemuka bugoragoza kugira ngo burebe niba hari icyagerwaho.
4. Yezu rero arahera kuri iyo Manu agira ngo abafashe gutera agatambwe mu myumvire yabo. Imana Data ntitanga gusa umugati tugabwe tuzi, ahubwo inatanga umugati utanga ubugingo ari We Yezu Kristu, Buzima budashira. Yezu arifuza ko ukumushakashaka kwacu kutaba ukumushakira ibitangaza adukorera gusa, ahubwo arifuza ko yatubera ubuzima, akatubera umugati turya ngo abashe kudutembera mu maraso bityo tube abe burundu: Ati “nimujye mukora mudaharanira ibiribwa bishira, ahubwo nimuharanire ibiribwa bihoraho mu bugingo bw’iteka.”
5. Yezu aratwibutsa ko igihe aduhaye umubiri we n’amaraso bye agira ati “nimwakire murye, nimwakire munywe…” yaturaze kuba umwe na We. Kurya Yezu ni ukumwemerera kwinjira mu rugo rwacu ngo aduhe ubuzima. Ni ukwemera ko atwinjiramo akaba We muri twe. Ni We mugati wamanutse mu ijuru, ni we Rukundo rwaje kuduhundagazaho ubuzima. Ni We mugati Imana itanga, “wamanutse mu ijuru kandi ukazanira isi ubugingo.” Uri kumwe na Yezu rero ntahungabana kuko aba yifitemo ubuzima. Uri kumwe na Yezu abona ko kubaho atari ugutungwa cyangwa kurangamira ibihita, ahubwo kubana na We ni ukumenya uwo ari We kandi wamumenya ukagarerageza kubana na We: “Ni jyewe mugati utanga ubugingo. Unsanga wese ntazasonza bibaho, n’unyemera ntazagira inyota bibaho.”
6. Natwe mu butayu bw’ubuzima bwacu, hari ibiryo byinshi dushobora kwishoraho dukeka ko biryoshye nyamara nyuma bikadusharirira kandi tutakibashije gucira. Amazi adushuka twibwira ko ari meza kandi ari icyondo, ni kenshi dushobora kuyanywa bitewe n’intege nke zacu. Yezu rero arabwira muntu ati mwivunika nimungane kuko ndi umugati w’ubuzima nkaba n’amazi amara inyota. Nitworohere Yezu rero adufashe kubaho.